Document ID: /roh_data/filtered/fineweb-2-filterrobots_roh.jsonl.gz/32697

En l’Europa èn 35 persunas mortas l’onn passà pervi dal virustgel, quai rapporta l’organisaziun mundiala da sanadad WHO. Pli che 21'000 persunas sajan s’infectadas cun il virus – quai sajan circa quatter giadas tantas sco il 2016. Tenor la directura regiunala da la WHO, Zsuzsanna Jakab è quai ina tragedia, ch’ins na possia betg acceptar: Il virustgel saja enavos en l'Europa.
La raschun per l’augment saja cunzunt che pli paucs laschian virolar. En Svizra èn per l'onn passà 105 cas da virustgel enconuschents a la WHO. Blers cas hai dà en la Rumenia, en l’Italia ed en l’Ucraina.
RR novitads 18:00